Publication: Magyar Közlöny
Issue: MK-1999-66 (Year: 1999, Number: 66)
Era: 1990-2004
Section: a 3/1999. (VII. 21.) SzCsM rendelethez
Paragraph Index: 498

3. A szakmai vizsga részei Írásbeli vizsga. Gyakorlati vizsga. Szóbeli vizsga. 3.1. Írásbeli vizsga Az írásbeli vizsgán a vizsgázónak az SzCsM által kiadott írásbeli tétel(ek) alapján a szakképesítés egészét átfogó összetett feladatot kell megoldani. (Az írásbeli vizsgatételek csak egy vizsgán használhatók fel.) A vizsga időtartama 180 perc. 3.2. Gyakorlati vizsga Az SzCsM közzéteszi az ajánlásokat a gyakorlati vizsgarészen megoldandó feladatokra. A gyakorlati vizsgafeladatokat az ajánlások alapján a szakmai vizsgát szervező intézmény határozza meg úgy, hogy a vizsgázó egy-egy konkrét problémát oldjon meg (pl. készítse el egy gazdálkodó szervezet humánstratégiáját, vagy dolgozzon ki hatékony ösztönzési módszereket stb.). A kijelölt gyakorlati vizsgafeladatot a vizsgabizottság elnöke hagyja jóvá. A vizsga időtartama: A gyakorlati feladat megoldására 300 perc áll rendelkezésre. A gyakorlati vizsgafeladatot a vizsgabizottság munkáját segítő pedagógus javítja ki és értékeli 1—5-ig terjedő osztályzattal. A gyakorlati vizsga végleges osztályzatát a vizsgabizottság állapítja meg. 3.3. Szóbeli vizsga A szóbeli vizsga a szakdolgozati téma megvédéséből és a szakmai ismeretanyagot felölelő tételsor egy adott tételének komplex kifejtéséből áll. A szóbeli vizsgán a SzCsM által kiadott vizsgakérdéseket kell használni. A szóbeli tételsor több vizsgán is felhasználható. A szóbeli vizsga vizsgatárgyai: — emberierőforrás-gazdálkodás, — vezetési-szervezési ismeretek.

Source: https://magyarkozlony.hu/hivatalos-lapok/e84b43d1d3f7f5ec5ddac2188721ce36a5d28b2a/dokumentumok/291a2b74d89f6e8bb9c975c3bec990b9212773a2/letoltes